Marja Młynkowa

Marja Młynkowa rodź. Brězanec (* 1. februara 1934 w Tomisławje (dźensa w pólskej Łužicy); † 27. februara 1971 w Budyšinje) bě hornjoserbska spisowaćelka, literarna kritikarka a literarna historikarka. W lětach 1955 do 1960 bě najprjedy redaktorka w nakładnistwomaj Volk und Wissen a Nowa doba, po tym lektorka w Ludowym nakładnistwje Domowina. Tworješe mnoholičbne powědančka lyriskeho charaktera, zběrane w zwjazkomaj Kostrjanc a čerwjeny mak (1965) a Za płotom (1977, posmjertnje).  Najwuběrniši w jeje twórbje je literariski roman Dny w dalinje (1967) wo dramatiskich dóńtach serbskeje swójby za čas fašizma. Marja Młynkowa pisaše tež recensije literariskich twórbow w serbskich a němskich literariskich časopisach (wuběr kritiskoliterariskich tekstow awtorki wobsahuju antologija Z wótrym wóčkom, 1973) kaž tež twórby za dźěći. 

mini|Row Marje a Jurja Młynkec na Budyskim Mikławšku
Marja Młynkowa bě mandźelska literaturowědnika, basnika a kulturneho aktiwista Jurja Młynka a mać spisowaćelki Měrki Mětoweje. Wona zemrě po ćežkej chorosći w starobje jenož 37 lět a bu na Budyskim Mikławšku pochowana.

W lětomaj 1968 a 1971 (postum) spožčichu jej Literarne myto Domowiny.

 Twórby (wuběr) 
 Starosće w dźewjatce. Budyšin: LND, 1964
 Kostrjanc a čerwjeny mak. Powědančka. Budyšin: LND, 1965
 Dny w dalinje. Budyšin: LND, 1967
 Z wótrym wóčkom. Wuběrk literarno-kritiskich dźěłow. Budyšin: LND, 1973
 Dundak Matej, a druhe powědančka za dźěći. Budyšin: LND, 1975
 Za płotom. Krótko-powědančka. Budyšin: LND, 1977
 Zhromadźene spisy. Zwjazk 1. Powědančka a drobna proza. Budyšin: LND, 1994
 Zhromadźene spisy. Zwjazk 2. Dny w dalinje. Budyšin: LND, 1994

 Literatura 
 R. Wěrikowa: Specifika prozy Marje Młynkoweje. W Rozhledźe 19 (1969) 2, str. 56–64.
 Pawoł Völkel: Nekrolog. W Rozhledźe 21 (1971) 4, str. 158–160.
 Franc Šěn: Swojorazna serbska spisowaćelka. W Rozhledźe 26 (1976) 2, str. 55–58.

 Wotkazy 

 Literatura wot a wo Mari Młynkowej w Serbskej bibliografiji 
 Literarny projekt 2007 – Serbski gymnazij Budyšin: Marja Młynkowa 
 Ludowe nakładnistwo Domowina (LND): Marja Młynkowa 


Kategorija:Žona
Kategorija:Rodź. 1934
Kategorija:Zemr. 1971
Kategorija:Serb
Kategorija:Serbska literatura
Kategorija:Awtor
Kategorija:Literatura (20. lětstotk)
Kategorija:Wosoba (Budyšin)
Kategorija:Nošer Myta Domowiny
Kategorija:Warnočanska generacija